news: سردی کا موسم آتے ہی الماریوں اور ٹرنکوں میں سے سوئیٹر جرسیاں اور کمبل ولحاف نکلنے شروع ہو جاتے ہیں گرمی کے برعکس سردی کے لیے خاصا اہتمام کیا جاتا ہے ٹھنڈی راتوں میں روئی کے موٹے موٹے لحافوں میں لیٹ کر چلغوزے اور مونگ پھلیاں کھانا صبح صبح دانت کٹکٹاتے ہوئے اٹھنا اور ہاتھ منھ دھو کر لرز تے ہاتھوں سے ناشتا کرنا وغیرہ ایسے معمولات ہیں جو صرف سردیوں کے لیے ہی مخصوص ہیں گرمی اور سردی کے اثرات ہمارے جسم پر بھی مرتّب ہوتے ہیں گرمیوں میں ہمارا نظامِ ہضم کم زور ہوجاتا ہے اس کی بنیادی وجہ یہ ہے کہ دورانِ خون ہمارے جسم کے بیرونی حصوں کی جانب مائل رہتا ہے یعنی ہاتھ پیروں کی رگوں میں خون زیادہ مقدار میں گردش کرتا ہے تاکہ پسینا وافر مقدار میں جِلد سے خارج ہوتا رہے اور جسم کا اندرونی حصہ ٹھنڈا رہے لیکن جب سردیوں میں جسم بیرونی سرد ماحول سے خود بخود ٹھنڈا رہتا ہے تو ایسی صورت میں جسم کی حرارت کو زیادہ سے زیادہ مقدار میں محفوظ رکھنے کے لیے دورانِ خون اندرونی اعضا کا رخ کرلیتا ہے اندرونی اعضا میں نظامِ ہضم بنیادی اہمیت کا حامل ہے معدہ آنتیں اور جگر وغیرہ نظامِ ہضم کا لازمی حصہ ہیں اندرونی اعضا میں دورانِ خون زیادہ ہوجانے کی وجہ سے نظام ہضم طاقت ور ہوجاتا ہے جس کی بدولت ثقیل سے ثقیل چیزیں بھی بخوبی ہضم ہونے لگتی ہیں اور بدن کو طاقت اور توانائی ملنے لگتی ہیں نظامِ ہضم کی بیدار یسردی نظامِ ہضم کی بیداری کا موسم ہے اس موسم میں آپ زیادہ کام کر سکتے ہیں کیوں کہ نظامِ ہضم ہمیں بھر پور توانائی فراہم کرتا ہے جب آپ ہمت کرکے جسم کو حرکت دیتے ہیں تو گرمی کے مقابلے میں زیادہ مستعدی سے کام کرنے کو دل چاہتا ہے اس موسم میں کی گئی ورزشوں کے اثرات سارا سال جسم کو صحت مند اور توانارکھتے ہیں اور جسم ٹھوس ہوجاتا ہے جب آپ یہ جانتے ہیں کہ سردی کے موسم میں زیادہ محنت مشقت اور دوڑدھوپ کی جا سکتی ہے 